Potgooi – Episode 13: Spraakterapeut pak terugvertel so aan - oolfant.com: tuisskool in Afrikaans
Home » Artikels » Potgooi » Potgooi – Episode 13: Spraakterapeut pak terugvertel so aan
Potgooi – Episode 13: Spraakterapeut pak terugvertel so aan
Meer raad en wenke oor terugvertel
Hierdie week wil ek vir jou nog idees en insigte oor terugvertelling deel.
Dalk wonder jy hoekom ek so opgepluk is met terugvertel. Laat ek gou vir jou 'n paar van die voordele noem.
As mens praat oor die opvoedkundige voordele daarvan, gaan al die liggies aan wat ons weet van hoe ons kinders se breine werk, hoe leer plaasvind en hoe hulle 'n kennissisteem vir hulleself bou. Terugvertel kry regmerkie op regmerkie.
Dis 'n aktiwiteit wat heeltemal gratis en verniet is. Ek weet baie mense trek op die oomblik finansieel swaar en ek wil graag vir jou 'n tuisskoolaktiwiteit gee wat nie net baie, baie effektief is nie, maar ook uiters bekostigbaar. Al wat jy moet doen, is om jou kinders net aan die praat te kry
Om met jou kinders te gesels, en om hulle sover te kry om hulle gedagtes met jou te deel, is baie aangenaam. En dis 'n wonderlike manier om jou band en verhouding met jou kinders te versterk.
Vir hierdie episode oor terugvertelling gaan steek ons kers op spraak- en taalterapeut Hannekie Verwoerd. Wat Hannekie se raad so waardevol maak, is dat sy self tuisskoolma is en vyf kinders het, behalwe vir die feit dat sy ook 'n florerende spraakterapeutpraktyk bedryf.
Sy het verder 'n baie meer analitiese benadering tot terugvertel as wat ek het en wat ek in die vorige potgooi met jou gedeel het. Maar dit gee vir jou 'n ander perspektief, ekstra invalshoeke om dit aan te pak.
Hannekie se wenke kom uit 'n onderhoud wat ek so twee jaar gelede met haar gevoer het. Die inligting daarin is net te goed om dit nie weer 'n keer met jou te deel nie.
As jy, soos ek, glo dat tuisonderwys baie makliker en baie lekkerder as skool kan wees EN boonop baie beter resultate as skool moet oplewer, gaan kyk gerus na die oolfant se e-kursusse